09/10/2013 | Administración LocalMunicipal
Fene
Secretaría
Anuncio publicación definitiva modificación Ordenanza fiscal 22 e Ordenanza terrazas septiembre 2013

Elevado a definitivo, por non se presentar reclamacións o acordo plenario de data 1.8.2013 de aprobación provisional da modificación da ordenanza fiscal nº 22 do Concello de Fene reguladora da taxa por ocupación de terrenos de uso público por mesas e cadeiras, tribunas, tablados e outros elementos análogos, con finalidade lucrativa e a modificación do artigo 5 e Disposición Transitoria da ordenanza reguladora da instalación de terrazas no municipio de Fene, de acordo co disposto no artigo 17.4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais e o artigo 49 da Lei 7/1985, de 2 de abril, Reguladora das Bases do Réxime Local, procédese á publicación do texto íntegro da citada Ordenanza, unha vez transcorrido o prazo previsto no artigo 65.2 LBRL. Por tratarse de disposicións normativas de carácter xeral, non procede recurso en vía administrativa, se ben poderán impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación destas disposicións no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. ARTIGO 1. FUNDAMENTO E OBXECTO. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, este Concello establece a taxa por ocupación de terreos de uso público con mesas, cadeiras, taboados e outros elementos análogos con finalidade lucrativa, que se rexerá pola presente ordenanza fiscal, que atende ao previsto no artigo 57 do citado RDLex.2/2004. ARTIGO 2. FEITO IMPOÑIBLE. Constitúe o feito impoñible desta taxa as ocupacións de terreos de uso público local con mesas, cadeiras, antucas, toldos, cortaventos, xardineiras, dispositivos de climatización, parasoles, tribunas, taboados e outros elementos análogos. ARTIGO 3. BENEFICIOS FISCAIS. Non se aplicarán outros beneficios fiscais que os expresamente previstos en normas con rango de lei e nos tratados internacionais. ARTIGO 4. OBRIGADOS TRIBUTARIOS.4.1. Son suxeitos pasivos, en concepto de contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria a cuxo favor se outorguen as autorizacións e se beneficien ou realicen o aproveitamento especial do dominio público local, en relación a algún dos supostos citados no feito impoñible.4.2. Serán responsables solidarios da débeda tributaria as persoas ou entidades a que se refire o artigo 42 da Lei xeral tributaria.4.3. Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. ARTIGO 5. BASE IMPOÑIBLE. Tomarase como base para determinar o importe da cota tributaria o número de metros cadrados de vía pública delimitada polas mesas, cadeiras e demais elementos instalados, atendendo á zonificación do viario municipal que figura no Anexo da Ordenanza Fiscal Xeral municipal. ARTIGO 6. TARIFAS. Os aproveitamentos poden ser anuais, cuadrimestrais ou mensuais segundo que a autorización sexa polo ano natural ou unha parte deste, respectivamente. As autorizacións anuais poderán ser obxecto de prórroga cando así o solicite expresamente o interesado na solicitude de aproveitamento do dominio público local. Conforme ó disposto na Ordenanza reguladora de terrazas, os cuadrimestres obxectos de autorización serán os seguintes, - De febreiro a maio. - De xuño a setembro. - De outubro a xaneiro. Fora dos casos nos que se solicite o aproveitamento polo ano natural, os interesados non poderán solicitar un aproveitamento superior a un cuadrimestre -tal e como se definen anteriormente-, sen prexuízo de que soliciten expresamente a súa prórroga de forma análoga ó disposto para as autorizacións anuais. A prórroga entenderase feita para o períodos cuadrimestrais seguintes de xeito que exista continuidade no aproveitamento do dominio público local. Os interesados poderán solicitar un aproveitamento inferior a un cuadrimestre (un ou varios meses). Neste caso, non se poderá prorrogar a autorización concedida.6.1. Establécense as seguintes tarifas por cada m2 de terreo de uso público delimitado con mesas, cadeiras, antucas, toldos, cortaventos, xardineiras, dispositivos de climatización, parasoles, tribunas, taboados e outros elementos análogos: - Para a ocupación da vía pública nas rúas situadas nas zonas 1,2,3: - Para a ocupación da vía pública nas rúas situadas nas zonas 4,5,6: - Para a ocupación da vía pública nas rúas situadas nas zonas 7 e 8: 6.2.- Para a aplicación deste artigo terase en conta o seguinte: a) Se como consecuencia da colocación de toldos, marquesiñas, separadores e outros elementos auxiliares se delimita unha superficie maior á ocupada por mesas e cadeiras, tomarase aquela como base de cálculo. b) Se o número de metros cadrados non fose enteiro, redondearase por exceso para obter a superficie ocupada. c) No caso de autorizacións anuais e no referente ó primeiro ano da autorización concedida, a tarifa anual prorratearase por cuadrimestres naturais redondeándose por exceso. No caso de autorizacións inferiores a un cuadrimestre, a tarifa cuadrimestral prorratearase por meses naturais redondeándose por exceso. ARTIGO 7. PERÍODO IMPOSITIVO E DEVENGO DA TAXA. Devéngase a taxa e nace a obriga de contribuír: 1) Tratándose da autorización de novos aproveitamentos da vía pública, cando se inicie o aproveitamento especial.2) Tratándose de aproveitamentos xa existentes, tendo en conta a posibilidade da prórroga da súa autorización establecida na Ordenanza reguladora de terrazas, o devengo prodúcese o 1 de xaneiro de cada ano -para aproveitamentos anuais- ou o 1 de febreiro, 1 de xuño e 1 de outubro -para aproveitamentos cuadrimestrais, segundo corresponda-. Deste xeito, o período impositivo comprende o ano natural ou o cuadrimestre correspondente conforme foron definidos no artigo 6. ARTIGO 8. NORMAS DE XESTIÓN.1.- As persoas ou Entidades interesadas na autorización de aproveitamentos regulados nesta ordenanza, deberán solicitar previamente a correspondente licenza declarando a superficie do aproveitamento a utilizar en m2, ós efectos da presente ordenanza.2.- Para o caso de que o dominio público efectivamente ocupado exceda do autorizado por licenza, practicarase unha liquidación provisional complementaria sen prexuízo doutras actuacións que correspondan.3.- Tratándose de novas autorizacións de aproveitamento do dominio público, procederase a practicar liquidación unha vez autorizada ou concedida a ocupación de vía pública.4.- Tratándose de autorizacións de aproveitamentos xa autorizados e prorrogados conforme á Ordenanza reguladora de terrazas, unha vez notificada a liquidación de alta, serán incorporados a un Padrón Fiscal, que conterá os datos necesarios para a correcta xestión da taxa. As liquidacións anuais ou cuadrimestrais sucesivas, e prazos de ingreso, notificaranse de xeito colectivo, mediante anuncios no Boletín Oficial da Provincia.5.- As cotas devengadas e non satisfeitas en período voluntario de cobranza, esixiranse polo procedemento de prema.6.- A presentación da baixa deberá ser comunicada ó Concello producindo efectos a partir do primeiro día do seguinte período impositivo.7.- As variacións á baixa dos m2 de ocupación autorizados deberán ser comunicadas ó Concello producindo efectos a partir do primeiro día do seguinte período impositivo. ARTIGO 9. INGRESO O pagamento da taxa regulada nesta ordenanza realizarase: a) Nas liquidacións de contraído previo, nas entidades financeiras onde establecese o Concello na notificación da liquidación efectuada. b) Nas liquidacións por recibo ou censo, nas datas e entidades financeiras ou oficinas que se sinalen no edito de exposición pública do censo. ARTIGO 10. INFRACCIÓNS E SANCIÓNS TRIBUTARIAS. Para a cualificación das infraccións tributarias, así como das sancións que a elas corresponden en cada caso, estarase ao disposto nos artigos 178 e seguintes da Lei xeral tributaria e na Ordenanza xeral de xestión. DISPOSICIÓN DERROGATORIA A partir da entrada en vigor desta ordenanza queda derrogada a anterior ordenanza reguladora da taxa por ocupación de terreos de uso público con mesas, cadeiras, tribunas, taboados e outros elementos análogos con finalidade lucrativa, que fora aprobada polo Pleno do Concello en sesión celebrada o día 21 de novembro de 2006. DISPOSICIÓN FINAL. A presente ordenanza, que consta de dez artigos, unha disposición derrogatoria e unha disposición final, entrará en vigor o e aplicarase mentres non se acorde a súa modificación ou derrogación.1. A licenza outorgarase por período anual, cuadrimestral ou mensual e deberá solicitarse con anterioridade a súa instalación.2.- As autorizacións anuais poderán ser obxecto de prórroga cando así o solicite expresamente o interesado na solicitude inicial de aproveitamento do dominio público local.3.- Os cuadrimestres obxectos de autorización serán os seguintes, - De febreiro a maio. - De xuño a setembro. - De outubro a xaneiro. Fóra dos casos nos que se solicite o aproveitamento polo ano natural, os interesados non poderán solicitar un aproveitamento superior a un cuadrimestre -tal e como se definen anteriormente-, sen prexuízo de que soliciten expresamente a súa prórroga de forma análoga ó disposto para as autorizacións anuais. A prórroga entenderase feita para os períodos cuadrimestrais seguintes de xeito que exista continuidade no aproveitamento do dominio público local.4.- Os interesados poderán solicitar un aproveitamento inferior a un cuadrimestre (un ou varios meses). Neste caso, non se poderá prorrogar a autorización concedida.5.- A modificación das condicións da licenza obriga necesariamente a un novo trámite de solicitude e, no seu caso, concesión.” “DISPOSICIÓN TRANSITORIA Todas aquelas terrazas que no intre da entrada en vigor da presente Ordenanza tivesen autorización vixente para tempadas anteriores e non estiveran adaptadas á redacción orixinaria da mesma, deberán adecuarse á esta Ordenanza no prazo de dez días hábiles contados a partir do seguinte ao de entrada en vigor da modificación da presente disposición. As licenzas concedidas conforme a esta ordenanza antes da súa primeira modificación non poderán ser prorrogadas, debendo solicitarse nova licenza adaptada ao establecido no artigo 1.5 da presente Ordenanza no prazo de 10 días hábiles contados a partir do seguinte ao de entrada en vigor da modificación da presente disposición, podendo desfrutar os interesados da licenza outorgada durante o período de vixencia que lle reste en tanto non se conceda ou denegue a nova licenza solicitada. No caso de que finalice o período de vixencia destas licenzas antes de que se conceda ou denegue a nova licenza solicitada, estas entenderanse automaticamente revogadas.” Fene, 25 de setembro de 2013 O alcalde Gumersindo P. Galego Feal